OU-KE-MPO-2025/004342 Košice dňa 28.02.2025

|  |
| --- |
|  |

#### **Z á p i s n i c a**

#### z  vyhodnotenia výsledkov vyhlásenia elektronickej aukcie /3. kolo/,

vyhotovená v zmysle § 8aa ods. 4, písm. b) a § 8d ods. 2, písm. h) zákona č. 278/1993 Z. z. o správe majetku štátu v znení neskorších predpisov (ďalej len „*zákon o správe majetku štátu*“)

Miesto vyhodnotenia: Okresný úrad Košice, Komenského 52, 041 26 Košice

Dátum vyhodnotenia: 28.02.2025

Členov komisie na vyhodnotenie cenových ponúk vymenoval štatutárny orgán správcu dňa 09.09.2024.

Komisia na vyhodnotenie výsledkov vyhlásenia elektronickej aukcie:

predseda: JUDr. Ing. Adriana Divoková, PhD.

tajomník: Mgr. Lenka Macková

členovia: Ing. Mária Školníková

Ing. Ľubica Dreveňáková

**Predmet vyhlásenia elektronickej aukcie /3. kolo/:**

Predmetom vyhlásenia elektronickej aukcie bol prebytočný nehnuteľný majetok vo vlastníctve Slovenskej republiky, v dočasnej správe Okresného úradu Košice, Komenského 52, 041 26 Košice, ktorý je katastri nehnuteľností, vedenom Okresným úradom Rožňava, katastrálnym odborom pre okres **Rožňava,** obec **Rožňava** a katastrálne územie **Rožňava,** zapísaný na **liste vlastníctva č. 6654,** a tam označený *takto:*

**Stavba: Turistická ubytovňa, súpisné číslo 504, postavená na parcele C KN č. 294/7**

*Spoluvlastnícky podiel pod* ***B1:* 1/1.**

Všeobecná hodnota nehnuteľnosti v sume 546 000,00 EUR bola v súlade s ust. §8aa ods. 5 a § 8a ods. 3 zákona o správe majetku štátu stanovená Znaleckým posudkom č. 11/2024 zo dňa 17.05.2024, vypracovaným Ing. Jurajom Lenčákom, znalcom v odbore stavebníctvo, odvetvie odhad hodnoty nehnuteľností podľa vyhlášky MS SR č. 492/2004 Z.z. o stanovení všeobecnej hodnoty majetku.

Predávaný prebytočný nehnuteľný majetok štátu bol ponúkaný za primeranú cenu zníženú o 30%, ktorá predstavuje čiastku 382 200,00 EUR.

Primeraná cena ponúkaného majetku: 546 000,00 EUR

|  |  |  |  |  |  |  |  |
| --- | --- | --- | --- | --- | --- | --- | --- |
| **Primeraná cena znížená o 30%: 382 200,00 EUR**   |  |  | | --- | --- | | Dátum zverejnenia ponuky: | 28.01.2025 | | Začiatok lehoty na predkladanie ponúk: | 29.01.2025 | | Koniec lehoty na doručovanie ponúk: | 25.02.2025 | |  |

|  |  |
| --- | --- |
| Zábezpeka suma: | 21 000,00 EUR |
| Zábezpeka banka: | Štátna pokladnica SR |
| Zábezpeka účet: | SK59 8180 0000 0070 0018 0074 |
| Zábezpeka variabilný symbol: | 1383422025 |

Správca si vyhradil právo zrušiť elektronickú aukciu a odstúpiť od ponuky.

**Vyhodnotenie vyhlásenia elektronickej aukcie /3. kolo/:**

V stanovenom termíne (*od 29.01.2025 do 25.02.2025*) doručil písomnú ponuku a riadne zložil zábezpeku jeden záujemca. Po otvorení obálky komisia zistila cenovú ponuku tohto záujemcu nasledovne:

Záujemca č. 1 za predmet vyhlásenia elektronickej aukcie ponúkol cenu 383 000,00 EUR, finančnú zábezpeku uhradil dňa 13.02.2025.

V zmysle § 8aa ods. 6 zákona č. 278/1993 Z.z. o správe majetku štátu v znení neskorších predpisov, vyhlásenie elektronickej aukcie je úspešné, ak aspoň dvaja záujemcovia splnili určené podmienky. Po úspešnom vyhlásení elektronickej aukcie je správca povinný vykonať elektronickú aukciu. Ak určené podmienky splní len jeden záujemca, správca s ním uzavrie kúpnu zmluvu bez vykonania elektronickej aukcie.

Komisia konštatovala, že v zmysle § 8aa ods. 6 zákona č. 278/1993 Z.z. o správe majetku štátu v znení neskorších predpisov vyhlásenie elektronickej aukcie /3. kolo/ bolo neúspešné, určené podmienky splnil len jeden záujemca: LOOcorp, a.s., IČO: 52163857, Kunova Teplica 197, 049 32 Kunova Teplica, a preto bude tento záujemca zo strany správcu majetku štátu vyzvaný na uzatvorenie kúpnej zmluvy za kúpnu cenu 383 000,00 EUR, a to bez vykonania elektronickej aukcie.

Podpisy členov komisie:

JUDr. Ing. Adriana Divoková, PhD., predseda .......................................................

Mgr. Lenka Macková, tajomník .......................................................

Ing. Mária Školníková, člen .......................................................

Ing. Ľubica Dreveňáková, člen .......................................................

Zapísala: Mgr. Lenka Macková